অপব্যবহার
কোনও কিছুর অপব্যবহার বা কোনও ব্যক্তির প্রতি দুর্ব্যবহার বলতে সেই বস্তুটির ব্যবহারে বা সেই ব্যক্তির সাথে আন্তঃক্রিয়ায় অন্যায় বা অনুচিত আচরণে লিপ্ত হওয়াকে বোঝায়, যা প্রায়শই কোনও ব্যক্তিগত লাভের আশায় করা হয়ে থাকে। অপব্যবহার বা দুর্ব্যবহারের অনেক রূপ থাকতে পারে, যেমন শারীরিক বা মৌখিক দুর্ব্যবহার, আঘাত, দৈহিক আক্রমণ, সীমালঙ্ঘন, ধর্ষণ, অন্যায় চর্চা, অপরাধ ও অন্যান্য ধরনের আক্রমণ, ইত্যাদি। দার্শনিক কান্টের মতে অপর কোনও মানুষকে কোনও কিছু অর্জনের উপায় হিসেবে ব্যবহার করা নৈতিকভাবে ভুল; এই কান্টীয় ধারণাটির সাথে দুর্ব্যবহারের সম্পর্ক আছে। কিছু কিছু উৎসে দুর্ব্যবহার বা অপব্যবহারকে "সামাজিকভাবে নির্মিত" বলে বর্ণনা করা হয়েছে, অর্থাৎ ইতিহাসের বিভিন্ন পর্বে ও বিভিন্ন সমাজে ক্ষতিগ্রস্ত মানুষের যন্ত্রণার স্বীকৃতির পরিমাণ কম বা বেশি হতে পারে।